b"\n_START_ARTICLE_\nIndijski narodi\n_START_SECTION_\nIme\n_START_PARAGRAPH_\nIme Hindu ili Indijac, do\xc5\xa1ao je po imenu rijeke Ind, a potje\xc4\x8de od jo\xc5\xa1 starijeg staroindijskog Sindhu=Ind. Hrvatski naziv Hindus smatra se barbarizmom. Ovaj naziv osim Indijca (pripadnika potomaka starih Arijaca), ne obuhva\xc4\x87a razne domoroda\xc4\x8dke skupine, kao \xc5\xa1to su Munda i Dravidi, a ozna\xc4\x8dava i pripadnika hinduisti\xc4\x8dke vjere (ili brahmanizma).\n_START_SECTION_\nDru\xc5\xa1tvo\n_START_PARAGRAPH_\nNarodi \xc3\x82rya u Indiji podijeli\xc5\xa1e se na brojne narode u kojima ih tek jezik me\xc4\x91usobno povezuje i razlikuje od ostalih grupa. Najve\xc4\x87u razliku me\xc4\x91u njima ipak \xc4\x8dini kasta. Kaste su nastale na raznim temeljima: rodovske (Najari), nacionalne (Marathi, i dr.), religiozne kaste sekta (kao \xc5\xa1to su Sikhi) u Pand\xc5\xbeabu, i na kraju postoje kaste koje su mje\xc5\xa1avina donjih slojeva, i koje su najbrojnije._NEWLINE_Kaste (njih \xc4\x8detiri) kod Hindusa nastale su po legendi od Brahmine glave, ruku, bedara i nogu. Neizmjerno iznad svih kasta su: 1) Brahmani (sve\xc4\x87enstvo). Iza njih dolazi ratni\xc4\x8dko plemstvo K\xc5\xa1atrija. Odmah ispod K\xc5\xa1atrija dolazi kasta Vaj\xc5\xa1ija (gra\xc4\x91anstvo). Ove prve tri kaste su 'dvaput ro\xc4\x91eni', i neizmjeran ih jaz dijeli od posljednje \xc4\x8detvrte kaste \xc5\xa0\xc3\xbbdra. \xc5\xa0\xc3\xbbdre su oni koji slu\xc5\xbee, njima je zabranjeno sudjelovanje u obredima \xc5\xbertvovanja i \xc4\x8ditati svete knjige. Dana\xc5\xa1nji broj kasta u Indiji postao je nepregledan.\n_START_SECTION_\nReligija\n_START_PARAGRAPH_\nMnogobo\xc5\xbea\xc4\x8dka (hinduizam ili brahmanizam). Kod Arijaca (Hindusa) sveto trojstvo \xc4\x8dini Brahma, koji je stvaralac, Vi\xc5\xa1nu, odr\xc5\xbeavalac i \xc5\xa0iva, razara\xc4\x8d. Svakom mu\xc5\xa1kom bogu odgovara i njegova \xc5\xbeenska '\xc5\xa1ahti'. Ona izra\xc5\xbeava aktivni, nasuprot mu\xc5\xa1kom pasivnom principu. Za Hinduizam je zna\xc4\x8dajno to \xc5\xa1to za razliku od ostalih svjetskih religija, nema utemeljitelja.\n_START_SECTION_\n\xc5\xbdivot i obi\xc4\x8daji\n_START_PARAGRAPH_\nHindu narodi imaju razli\xc4\x8dit na\xc4\x8din \xc5\xbeivota i vjerovanja, od onog zapadnja\xc4\x8dkog. Religija ima najve\xc4\x87i utjecaj na \xc5\xbeivot Indijca, za njega je \xc5\xbeivot vje\xc4\x8dni ciklus ro\xc4\x91enja, smrti i ponovnog ro\xc4\x91enja, ciklus poznat kao samsara. Nakon ponovnog ro\xc4\x91enja \xc5\xbeivot \xc4\x8dovjeka bit \xc4\x87e ovisan o prethodnom \xc5\xbeivotu, a tek onaj tko je sposoban osloboditi se ovoga vje\xc4\x8dnog kruga, njegov \xc5\xbeivot bit \xc4\x87e kona\xc4\x8dno zavr\xc5\xa1en."